B4-0233/99

Ψήφισμα σχετικά με τη βία κατά των γυναικών και το Πρόγραμμα Daphne

Το Ευρωπαϊκό Κοινοβούλιο,

- έχοντας υπόψη την Παγκόσμια Ημέρα της Γυναίκας στις 8 Μαρτίου 1999,

- έχοντας υπόψη την Ευρωπαϊκή Εκστρατεία Κατά της Βίας του 1999,

- έχοντας υπόψη τα προηγούμενα ψηφίσματά του για τη βία και τις παραβιάσεις των ανθρωπίνων δικαιωμάτων των γυναικών, των νέων και των παιδιών βάσει εκθέσεων της Επιτροπής για τα Δικαιώματα της Γυναίκας,

- έχοντας υπόψη τη Σύμβαση των Ηνωμένων Εθνών το 1979 για την εξάλειψη κάθε μορφής διάκρισης κατά των γυναικών (CEDAW), τη Σύμβαση των Ηνωμένων Εθνών το 1989 για τα δικαιώματα του παιδιού, τη Διακήρυξη της Βιέννης του 1993 για την εξάλειψη της βίας κατά των γυναικών, τη Διεθνή Διάσκεψη του Καΐρου για τον πληθυσμό και την ανάπτυξη του 1994 και τη Διακήρυξη και Πλατφόρμα δράσης που εγκρίθηκε κατά την Τέταρτη Διάσκεψη για τις γυναίκες που πραγματοποιήθηκε στο Beijing στις 15 Σεπτεμβρίου 1995,

- έχοντας υπόψη τη γραπτή Διακήρυξή του 4/98 σχετικά με τον ορισμό το 1999 ως Ευρωπαϊκού Έτους Δράσης για την Καταπολέμηση της Βίας κατά των Γυναικών ((ΕΕ C 138 της 4.5.1998, σελ. 184)), που υπεγράφη από 360 βουλευτές,

- έχοντας υπόψη την τροποποιημένη πρόταση απόφασης του Ευρωπαϊκού Κοινοβουλίου και του Συμβουλίου για την έγκριση προγράμματος κοινοτικής δράσης (Πρόγραμμα DAPHNE) (2000 - 2004) σχετικά με μέτρα έχοντα στόχο την πρόληψη της βίας κατά των παιδιών, των νέων και των γυναικών (COM(99)0082),

Α. έχοντας υπόψη τις σοβαρές παραβιάσεις των θεμελιωδών δικαιωμάτων και ελευθεριών των γυναικών που σημειούνται σε σταθερή βάση ανά τον κόσμο,

Β. έχοντας υπόψη ότι η πλατφόρμα δράσης των Ηνωμένων Εθνών του Beijing προσδιόρισε τη βία κατά των γυναικών ως «οποιαδήποτε πράξη βίας βάσει του φύλου που έχει ή μπορεί να έχει ως αποτέλεσμα, σωματική, σεξουαλική ή ψυχολογική βλάβη ή πόνο στις γυναίκες, περιλαμβανομένων των απειλών για τέτοιες πράξεις, εξαναγκασμό ή αυθαίρετη στέρηση της ελευθερίας»,

Γ. έχοντας υπόψη ότι η βία κατά των νέων και ενηλίκων γυναικών λαμβάνει χώρα στο οικογενειακό πλαίσιο, στο χώρο εργασίας ή στην κοινωνία και περιλαμβάνει μεταξύ άλλων κακομεταχείριση, ξυλοδαρμό, ακρωτηριασμό γεννητικών και σεξουαλικών οργάνων, αιμομιξία, σεξουαλικές οχλήσεις, σεξουαλική κατάχρηση, λαθρεμπόριο γυναικών και βιασμούς,

Δ. έχοντας υπόψη ότι κάθε μορφή βίας βάσει φύλου που εμπίπτουν στο πεδίο ορισμού της CEDAW θα έπρεπε να θεωρούνται εγκληματικά αδικήματα,

Ε. υπενθυμίζοντας τον ουσιώδη ρόλο που διαδραμάτισε στην έναρξη της πρωτοβουλίας DAPHNE, εγκρίνοντας συγκεκριμένα μία ειδική θέση του προϋπολογισμού (B3-4109) για τη χρηματοδότηση μέτρων με στόχο την καταπολέμηση της βίας κατά των γυναικών, των εφήβων και των παιδιών,

ΣΤ. έχοντας υπόψη την πρόταση απόφασης του Συμβουλίου σχετικά με το Πρόγραμμα DAPHNE (2000 - 2004) βάσει του άρθρου 235 της Συνθήκης ΕΚ (μελλοντικό άρθρο 308) (COM(98)0335) καθώς και τη μεταβολή της νομικής βάσης υπέρ του άρθρου 129 (μελλοντικό άρθρο 152) (υγεία) που τόσο καθυστερημένα πρότεινε η Επιτροπή,

Ζ. έχοντας υπόψη ότι το Πρόγραμμα DAPHNE θα έπρεπε να συμβάλει στην προστασία από πράξεις βίας κατά των παιδιών, των νέων και των γυναικών που είναι ή θα μπορούσαν να είναι θύματα βίας, καθώς και στην αυξημένη γνώση και εμπειρογνωμοσύνη σε κοινοτικό επίπεδο για την προστασία και μετριασμό των συνεπειών της βίας κατά των παιδιών, των νέων και των γυναικών,

Η. επισημαίνοντας ότι η τροποποιημένη πρόταση έχει ενσωματώσει ορισμένες από τις τροπολογίες που περιλαμβάνονται στο σχέδιο έκθεσης της αρμόδιας επιτροπής του,

1. τονίζει εκ νέου με έμφαση την αρχή σύμφωνα με την οποία τα δικαιώματα των γυναικών αποτελούν αναλλοίωτο και αναπόσπαστο τμήμα των οικουμενικών ανθρωπίνων δικαιωμάτων όπως αναγνωρίσθηκε στη Σύμβαση της Βιέννης για τα ανθρώπινα δικαιώματα του 1993[semigr ]

2. καλεί την Επιτροπή και τα κράτη μέλη να εργασθούν σε πλαίσιο Ηνωμένων Εθνών ώστε να μετατραπεί η Διακήρυξη του Beijing σε μία σύμβαση δεσμευτική για όλα τα συμβαλλόμενα μέρη[semigr ]

3. ζητεί από τα κράτη μέλη να συνεργασθούν στενά με στόχο την καταπολέμηση των δραστηριοτήτων του διεθνούς οργανωμένου εγκλήματος στον τομέα του λαθρεμπορίου γυναικών και νέων για σεξουαλική εκμετάλλευση[semigr ]

4. καλεί επειγόντως τα κράτη μέλη να εργασθούν προς την κατεύθυνση της επίτευξης μιας αποτελεσματικής στρατηγικής σύμφωνα με την απόφαση του Ευρωπαϊκού Κοινοβουλίου και του Συμβουλίου 276/1999/ΕΚ εγκρίνοντας ένα πολυετές κοινοτικό σχέδιο δράσης για την προώθηση της ασφαλέστερης χρήσης του Internet με την καταπολέμηση του παρανόμου και βλαβερού περιεχομένου στα παγκόσμια δίκτυα και το προσχέδιο δράσης για την καταπολέμηση της παιδικής πορνογραφίας στο Internet (13673/98)[semigr ]

5. καλεί το Συμβούλιο, την Επιτροπή και τα κράτη μέλη να προωθήσουν την εγρήγορση του κοινού για την ενδημική βία στις κοινωνίες μας και να λάβουν τα αναγκαία μέτρα κατά των παραβατών[semigr ]

6. καλεί τα κράτη μέλη να παράσχουν αμέσως και ενεργά υποστήριξη και χρηματοδότηση στις ανεξάρτητες υπηρεσίες για τους επιβιώσαντες της βίας, περιλαμβανομένων των ασύλων και των καταφυγίων και να συγκροτήσουν φορείς ώστε να εξασφαλισθεί η διυπηρεσιακή συνεργασία προς υποστήριξη των γυναικών και κάθε ανεξαρτήτου παιδιού στην προσπάθεια να ξανακτίσουν τη ζωή τους[semigr ]

7. υπενθυμίζει με ανησυχία ότι οι νομικές διαδικασίες σε πολλά κράτη μέλη συχνά αποτρέπουν τις γυναίκες από το να προσφύγουν στη δικαιοσύνη κατά των θυτών τους[semigr ] καλεί τα κράτη μέλη να αναθεωρήσουν τις διοικητικές και νομικές διαδικασίες και να λάβουν μέτρα ώστε να αρθούν τα εμπόδια που εμποδίζουν τις γυναίκες από του να τύχουν νομικής προστασίας[semigr ]

8. τονίζεται η σημασία μιας συντονισμένης προσέγγισης για την αντιμετώπιση των προβλημάτων της βίας κατά των γυναικών και των παιδιών σε εθνικό επίπεδο και ως εκ τούτου καλωσορίζει τα μέτρα που ελήφθησαν σε ορισμένα κράτη μέλη για την καθιέρωση μιας στρατηγικής καλύπτουσας διάφορες κυβερνητικές υπηρεσίες για την πρόληψη της βίας και την αντιμετώπιση των συνεπειών της[semigr ]

9. τονίζει τον απαραίτητο ρόλο των Μη Κυβερνητικών Οργανώσεων στην καταπολέμηση της βίας κατά των γυναικών και των παιδιών και καλεί επειγόντως τα κράτη μέλη να υποστηρίξουν ενεργά την ανάπτυξή τους και να καθορίσουν ένα κατάλληλο δημοσιονομικό πλαίσιο για την ανάπτυξη αυτή[semigr ]

10. καταδικάζει την πρακτική του σεξουαλικού ακρωτηριασμού και θεωρεί ευπρόσδεκτες τις προσπάθειες ορισμένων κρατών μελών να λάβουν νομικά μέτρα κατά των παραβατών[semigr ]

11. εκφράζει τη βαθειά απογοήτευσή του γιατί η Επιτροπή υπέκυψε στην αντίθετη θέση λίγων κρατών μελών αλλάζοντας στο ύστατο στάδιο της διαδικασίας τη νομική βάση του Προγράμματος DAPHNE το άρθρο 235 με το άρθρο 129 της Συνθήκης[semigr ]

12. θεωρεί ότι το Πρόγραμμα DAPHNE αντιπροσωπεύει ένα σημαντικό βήμα προς τα εμπρός στην καταπολέμηση της βίας και θα προσδώσει μία προστιθέμενη αξία στις τοπικές, περιφερειακές και εθνικές ενέργειες που αναπτύσσονται σε ευρωπαϊκή κλίμακα[semigr ]

13. επιμένει ότι οι προβλεπόμενες στο σημερινό πρόγραμμα πρωτοβουλίες, περιλαμβανομένων εκείνων για το λαθρεμπόριο γυναικών, τις σεξουαλικές καταχρήσεις και τις εξαφανίσεις παιδιών, πρέπει να περιληφθούν στην τροποποιημένη πρόταση της Επιτροπής, γεγονός που συνεπάγεται μία πλέον ευρεία ερμηνεία της έννοιας της υγείας, δηλαδή μία κατάσταση σωματικής, πνευματικής και κοινωνικής ευζωΐας όπως προσδιορίζεται από την ΠΟΥ[semigr ]

14. καλεί το Συμβούλιο και την Επιτροπή να προβούν στα αναγκαία διαβήματα ώστε να εξασφαλισθεί ότι το Πρόγραμμα DAPHNE θα μπορέσει πράγματι να ξεκινήσει την 1η Ιανουαρίου 2000[semigr ]

15. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τα κοινοβούλια και τις κυβερνήσεις των κρατών μελών και εκείνα των υποψηφίων για ένταξη χωρών καθώς και στο Γενικό Γραμματέα των Ηνωμένων Εθνών.